A BIZOTTSÁG 1917/2006/EK RENDELETE
(2006. december 19.)
a gabonafélék és a rizs behozatali és kiviteli engedélyei rendszerének alkalmazására vonatkozó különös részletes szabályok megállapításáról szóló, 2003. július 28-i 1342/2003/EK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 9. cikke (2) bekezdésére és 12. cikkének (1) bekezdésére,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (2) és különösen annak 10. cikke (2) bekezdésére és 13. cikke (1) bekezdésére,
mivel:
(1)
Az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendelet (3) a 2007. január 1-jével kezdődő behozatali vámkontingens-időszakokra vonatkozó importengedélyekre alkalmazandó.
(2)
Az 1342/2003/EK bizottsági rendelet (4) a mezőgazdasági termékekre vonatkozó behozatali és kiviteli engedélyek és a visszatérítést előzetesen rögzítő igazolások rendszerének alkalmazására vonatkozó egységes és részletes szabályok megállapításáról szóló, 2000. június 9-i 1291/2000/EK bizottsági rendelet (5) rendelkezéseit kiegészítő, illetve azoktól való eltéréseket megállapító rendelkezéseket ír elő a gabona- és rizságazat tekintetében. Ahhoz, hogy érthetőbb és egyszerűbb legyen a gazdasági szereplők számára, helyénvaló az 1342/2003/EK rendeletet kiigazítani az 1301/2006/EK rendelet rendelkezéseinek figyelembevételéhez, valamint pontosítani, hogy az 1291/2000/EK és az 1301/2006/EK rendeleteket kell alkalmazni az 1342/2003/EK rendeletben említett behozatali vámkontingensekre ez utóbbi rendelet eltérő rendelkezése hiányában.
(3)
Ezenkívül a behozatali engedélyek rendszere szerint kezelt behozatali vámkontingensek esetében helyénvaló feltüntetni, hogy melyek az ezekre alkalmazandó különleges vagy eltérést megállapító rendelkezések, és pontosítani a vonatkozó különleges kezelési és adminisztrációs szabályokat. Ekképpen helyénvaló meghatározni a szereplők kérelmeinek a Bizottsághoz való eljuttatására, a kibocsátott importengedélyek érvényességi idejére, az engedélyek át nem ruházhatóságára, valamint a behozatali engedélyek kibocsátásának - az 1291/2000/EK rendelet 23. cikke (2) bekezdésében meghatározottal megegyező - időpontjára alkalmazandó különleges feltételeket.
(4)
Ezen intézkedéseket az 1301/2006/EK rendeletben előírt intézkedések alkalmazásának időpontjától, vagyis 2007. január 1-jétől kell alkalmazni.
(5)
Az e rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
Az 1342/2003/EK rendelet a következőképpen módosul:
1)
Az 1. cikk a következő albekezdéssel egészül ki:
„Az 1291/2000/EK és az 1301/2006/EK bizottsági rendeletet (6) kell alkalmazni az e rendeletben foglalt eltérő rendelkezések hiányában.
2)
A 6. cikk a következőképpen módosul:
a)
Az (1) bekezdés helyébe a következő szöveg lép:
„(1) Az 1784/2003/EK rendelet 1. cikkében és az 1785/2003/EK rendelet 1. cikkében említett termékekre vonatkozó behozatali engedélyek az 1291/2000/EK rendelet 23. cikkének (2) bekezdése értelmében a kibocsátásuk tényleges az e rendelet I. mellékletében meghatározott időszakok lejártáig napjától érvényesek.
Mindazonáltal a gabona- és rizságazatban nyitott, behozatali engedélyek rendszere által kezelt behozatali vámkontingensek esetében a kibocsátott behozatali engedélyek érvényessége az 1301/2006/EK rendelet 8. cikke első albekezdésének megfelelően az érintett kontingens időszakának utolsó napján lejár.”
b)
A cikk a következő bekezdéssel egészül ki:
„3. A gabona- és rizságazatban nyitott, behozatali engedélyek rendszere által kezelt behozatali vámkontingensek esetében, az 1291/2000/EK rendelet 9. cikkének (1) bekezdésétől eltérően az engedélyből fakadó jogok nem átruházhatók.”
3)
A 16. cikk (2) bekezdése helyébe a következő lép:
„(2) A behozatali vámkontingensek igazgatásának szánt behozatali engedélyektől eltérő, az 1301/2006/EK rendelet által szabályozott engedélyek tekintetében a tagállamok naponta közlik - kizárólag elektronikus úton, a Bizottság által a rendelkezésükre bocsátott formanyomtatványon keresztül és az általa létrehozott informatikai rendszer szerinti feltételek betartásával - a Bizottsággal az engedélyek hatálya alá tartozó teljes mennyiséget eredet és termékkód szerint, illetve a közönséges búza esetében minőségi osztály szerint. Az eredetet a rizsbehozatali engedélyekre vonatkozó közlésekben is fel kell tüntetni.”
4)
Az I. mellékletben az „Érvényességi idő” oszlop a következőképpen módosul:
a)
„Az engedély kibocsátásának hónapját követő negyedik hónap végéig” szavak helyébe „Az 1291/2000/EK rendelet 23. cikkének (2) bekezdése értelmében az engedély kibocsátásának tényleges napját követő negyedik hónap végéig” szöveg lép.
b)
„Az engedély kibocsátásának hónapját követő második hónap végéig” szavak helyébe „Az 1291/2000/EK rendelet 23. cikkének (2) bekezdése értelmében az engedély kibocsátásának tényleges napját követő második hónap végéig” szöveg lép.
c)
„Az engedély kibocsátásának hónapját követő harmadik hónap végéig” szavak helyébe „Az 1291/2000/EK rendelet 23. cikkének (2) bekezdése értelmében az engedély kibocsátásának tényleges napját követő harmadik hónap végéig” szöveg lép.
2. cikk
E rendelet 2007. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. december 19-én.